Бисабоат Исмоилова

Бисабоат Исмоилова (01.11.1939, Хуҷанд) —  олим, муаррих, доктори илмҳои таърих (2004), профессор (2005), Аълочии маорифи Тоҷикистон (1999). 
 Зиндагинома 
Бисабоат Исмоилова факултаи таърихи Донишгоҳи давлатии Тоҷикистон ба номи В. И. Ленинро хатм кардааст (1965). Сарлаборанти Пажуҳишгоҳи таърих, бостоншиносӣ ва этнографияи Академияи илмҳои Тоҷикистон  (1958-1968), муаллими кафедраи таърихи ИҶШС (1968-1969), аспиранти ДДОД ба номи Т.Г. Шевченко (1969-1972), муаллими ДДОД ба номи Т.Г. Шевченко(1972-1978), муаллими кафедраи таърихи ИҶШС-и ДДТ ба номи В.И.Ленин (1978-1981), омӯзгор-тарҷумони Донишгоҳи Кобул (Афғонистон, 1981-1983), корманди шуъбаи бойгонии Шӯрои Вазирони Тоҷикистон (1983-1985), дотсенти Донишгоҳи давлатии тиббии Тоҷикистон ба номи Абӯалӣ Ибни Сино, (1985-1993), дотсенти Донишгоҳи давлатии Хуҷанд ба номи академик Бобоҷон Ғафуров (1993-1995), дотсент (1995), профессори кафедраи таърихи халқи тоҷик ва фанҳои чамъиятии Донишгоҳи давлатии ҳуқуқ, бизнес ва сиёсати Тоҷикистон (аз с.2004), ҳамзамон директори бахши Хуҷандии ташкилоти хайрияи «Парвин» (аз с.2002). Бисабоат Исмоилова олими пурмаҳсул ва тарғиботгари фаъол мебошад, ҳоло дар нафақа аст.

 Фаъолияти илмӣ  
Тадқиқоти илмии Бисабоат Исмоилова масоили таърихи иқтисодию иҷтимоӣ, сиёсӣ ва мадании аморати Бухоро, мақоми занон дар марҳилаҳои мухталифи таърихӣ ва ғайраро фаро мегирад. Муаллифи  як қатор рисолаҳо, зиёда аз 100 мақола, дастурҳои методӣ мебошад. Саҳми Бисабоат Исмоилова дар омузиши таърихи аморати Бухоро назаррас буда, хусусан дар мавриди омузиши ҳаёт ва фаъолияти амир Ҳайдар (1800-1826) нақши намоён дорад. Иштироккунандаи як қатор конфронсу ҳамоишҳои байналхалқӣ ва минтақавӣ мебошад.

 Осор  
 История Бухарского эмирата (втор. пол. XVIII- сер. XIX вв.). - Худжанд: Нури маърифат, 2005; 
 Бухарский эмират при эмире Хайдаре. - Худжанд: Адолат, 2000; 
 Политическая история Бухарского эмирата при эмире Хайдаре (1800-1826гг.). - Душанбе, 1999; 
 Бухарский эмират в период протектората. – Худжанд: Гос. изд-во им. Рахима Джалила, 1997.Бисабоат Исмоилова

 Эзоҳ 

Пайвандҳои беруна 
 Донишгоҳи давлатии Хуҷанд ба номи академик Бобоҷон Ғафуров

Гурӯҳ:Омӯзгорон аз рӯи алифбо
Гурӯҳ:Олимони Тоҷикистон
Гурӯҳ:Таърихшиносони Тоҷикистон
Гурӯҳ:Омӯзгорони Тоҷикистон
Гурӯҳ:Олимони Донишгоҳи миллии Тоҷикистон
Гурӯҳ:Олимони Донишгоҳи давлатии Хуҷанд
Гурӯҳ:Олимони Донишгоҳи давлатии ҳуқуқ, бизнес ва сиёсати Тоҷикистон
Гурӯҳ:Дорандагони нишони Аълочии маорифи Тоҷикистон‎
Гурӯҳ:Занҳои Тоҷикистон
Тоҷикистон